Europos Parlamento ir Tarybos reglamentas (EB) 2516/2000
2000 m. lapkričio 7 d.
iš dalies keičiantis Europos nacionalinių ir regioninių sąskaitų sistemos Bendrijoje (ESS 95) bendrus principus dėl mokesčių ir socialinių įmokų ir pakeičiantis Tarybos reglamentą (EB) 2223/96
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 285 straipsnį,
atsižvelgdami į Komisijos pasiūlymą [1],
atsižvelgdami į Ekonomikos ir socialinių reikalų komiteto nuomonę [2],
laikydamiesi Sutarties 251 straipsnyje [3] nustatytos tvarkos,
kadangi:
(1) 1996 m. birželio 25 d. Tarybos reglamentas (EB) Nr. 2223/96 dėl Europos nacionalinių ir regioninių sąskaitų sistemos Bendrijoje [4] pateikiama pamatinė bendrų standartų, apibrėžimų, klasifikacijų ir apskaitos taisyklių sistema, skirta valstybių narių sąskaitoms sudaryti pagal Bendrijos statistinius reikalavimus, kad būtų galima gauti palyginamus valstybių narių rezultatus.
(2) Reglamento (EB) Nr. 2223/96 2 straipsnis nustato sąlygas, pagal kurias Komisija gali daryti ESS 95 metodikos pakeitimus, kuriais siekiama paaiškinti ir pagerinti jos turinį.
(3) Europos Parlamentui ir Tarybai būtina perduoti mokesčių ir socialinių įmokų įrašymo ESS 95 paaiškinimus, nes šie paaiškinimai iš dalies keičia esmines sąvokas.
(4) Protokolo dėl perviršinio deficito procedūros 2 straipsnis, susijęs su Sutarties 104 straipsniu, teigia, kad valstybės biudžeto deficitas reiškia valdžios sektoriaus grynąjį skolinimąsi, kaip apibrėžta Europos integruotų ekonominių sąskaitų sistemoje (ESS).
(5) Statistikos programų komitetas, įsteigtas Tarybos sprendimu 89/382/EEB, Euratomas [5], Pinigų, finansų ir mokėjimų balanso statistikos komitetas, įsteigtas Tarybos sprendimu 91/115/EEB [6], ir Bendrojo nacionalinio produkto komitetas, kai, jų nuomone, reikia, gali pateikti savo nuomonę dėl tam tikros šalies mokesčių ir socialinių įmokų apskaitos traktavimo.
(6) Buvo konsultuotasi su Statistikos programų komitetu ir Pinigų, finansų ir mokėjimų balanso statistikos komitetu.
(7) Reglamentui (EB) Nr. 2223/96 įgyvendinti reikalingos priemonės turi būti patvirtintos remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką [7],
PRIĖMĖ ŠĮ REGLAMENTĄ:
1 straipsnis
Tikslas
Šio reglamento tikslas - iš dalies pakeisti ESS 95 bendrus principus susijusius su mokesčiais ir socialinėmis įmokomis, siekiant užtikrinti palyginamumą ir skaidrumą tarp valstybių narių.
2 straipsnis
Bendrieji principai
Sistemoje įrašytų mokesčių ir socialinių įmokų poveikis valdžios sektoriaus grynajam skolinimui/skolinimuisi neapima sumų, kurios, tikėtina, nebus surinktos.
Atitinkamai, kaupimo pagrindu sistemoje įrašytų mokesčių ir socialinių įmokų poveikis valdžios sektoriaus grynajam skolinimui/skolinimuisi per tam tikrą laiko tarpą tampa lygiaverčiu atitinkamoms faktiškai gautoms sumoms.
3 straipsnis
Mokesčių ir socialinių įmokų sąskaitose traktavimas
Sąskaitose įrašyti mokesčiai ir socialinės įmokos gali būti gauti iš dviejų šaltinių: sumos, patvirtintos įvertinimu ir deklaracijomis arba grynųjų pinigų gavimo kvitais.
a) jei naudojami mokesčių įvertinimai ir deklaracijos, sumos yra koreguojamos koeficientu atspindinčiu niekada nesurinktas įvertintas ir deklaruotas sumas. Kaip alternatyvus traktavimas, į atitinkamus sektorius pervestas kapitalas galėtų būti įrašomas pagal tokį patį koregavimą. Koeficientai įvertinami remiantis ankstesne patirtimi ir dabartiniais lūkesčiais niekada nesurinktų įvertintų ir deklaruotų sumų atžvilgiu. Jie yra skirtingi įvairiems mokesčių ir socialinių įmokų rūšims. Tie koeficientai skirtingai nustatomi kiekvienoje šalyje, o metodas iš anksto suderinamas su Komisija (Eurostatu);
b) jei naudojami grynųjų pinigų kvitais, jie koreguojami pagal laiką, kad grynieji pinigai sietųsi su laiku, kai vyko mokestinį įsipareigojimą sukurianti veikla (arba pajamų mokesčių atveju kai buvo nustatyta mokesčių suma). Šis koregavimas gali būti grindžiamas vidutiniu laiko skirtumu tarp veiklos (arba mokesčio sumos nustatymo) ir grynųjų pinigų kvito.
4 straipsnis
Patikra
1. Komisija (Eurostatas) patikrina, kaip valstybės narės įgyvendina šiame reglamente nustatytus principus.
2. Nuo 2000 m. ir vėlesniais metais valstybės narės iki kiekvienų metų pabaigos pateikia Komisijai (Eurostatui) išsamų aprašymą metodų, kuriuos jos planuoja taikyti įvairių kategorijų mokesčiams ir socialinėms įmokoms, kad būtų įgyvendintas šis Reglamentas.
3. Taikomi metodai ir galimi peržiūrėjimai priklauso nuo susitarimo tarp kiekvienos atitinkamos valstybės narės ir Komisijos (Eurostato).
4. Komisija (Eurostatas) informuoja Statistikos programų komitetą, Pinigų, finansų ir mokėjimų balanso statistikos komitetą ir Bendrojo nacionalinio produkto komitetą apie metodus ir pirmiau minėtų koeficientų apskaičiavimą.
5 straipsnis
Įgyvendinimas
Per šešis mėnesius po šio Reglamento priėmimo Komisija įtraukia į Reglamento (EB) Nr. 2223/96 A priedo tekstą, laikydamasi pastarojo reglamento 4 straipsnyje nustatyta tvarkos, šio Reglamento taikymui reikalingus pakeitimus.
6 straipsnis
Komiteto procedūra
Reglamento (EB) Nr. 2223/96 4 straipsnis pakeičiamas taip:
"4 straipsnis
1. Komisijai padeda Statistikos programų komitetas (toliau - Komitetas).
2. Kai daroma nuoroda į šį straipsnį, taikomi Sprendimo 1999/468/EB 4 ir 7 straipsniai, atsižvelgiant į 8 straipsnio nuostatas.
Sprendimo 1999/468/EB 4 straipsnio 3 dalyje nustatytas laikotarpis yra trys mėnesiai.
3. Komitetas priima savo darbo tvarkos taisykles."
7 straipsnis
Įsigaliojimas
1. Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
2. Valstybės narės gali prašyti Komisiją pereinamojo laikotarpio, ne ilgesnio kaip dveji metai, per kurį savo apskaitos sistemas suderintų su šiuo reglamentu.
Šis reglamentas yra privalomas visas ir tiesiogiai taikomas visose valstybėse narėse.
Priimtas Briuselyje, 2000 m. lapkričio 7 d.